<classify> Akizungumza na wandishi wa habari Dar es Salaam jana, Ofisa Habari wa TFF Baraka Kizuguto alisema dirisha la usajili wa wachezaji kwa Ligi Kuu Tanzania Bara, Ligi Daraja la Kwanza FDL na Ligi Daraja la Pili SDL sasa litafungwa Agosti 20 mwaka huu.Awali dirisha la usajili lilikuwa lifungwe leo jana, na usajili mdogo wa ndani ungefungwa Septemba 5, 2015 lakini sasa usajili wote kwa jumla utafungwa Agosti 20, alisema Kizuguto.Pia alisema Agosti 21- 28 ni kipindi cha pingamizi, Agosti 29-30, Kamati ya Sheria na Hadhi za Wachezaji itapitia na kupitisha usajili.Dirisha la uhamisho wa wachezaji wa Kimataifa FIFA TMS litafungwa Septemba, 6 na Ligi Kuu inatarajiwa kuanza kutimua vumbi Septemba 12.Aidha TFF imezitaka klabu kukamilisha usajili huo katika muda uliowekwa ili kupunguza usumbufu wa kufanya usajili dakika za mwisho. Baada ya Agosti 20, dirisha dogo la usajili litafunguliwa Novemba 15.  <topic>: MICHEZO 